b'\n_START_ARTICLE_\nLeonidas\n_START_SECTION_\nDru\xc5\xbeina\n_START_PARAGRAPH_\nLeonidas je bil rojen okoli leta 520 pr.n.\xc5\xa1t., kralju  Anaxandridasu II, potomcu junaka po imenu _NEWLINE_Herkul . Imel je mlaj\xc5\xa1ega brata Cleombrotusa I in starej\xc5\xa1ega brata Dorieusa. Ker je o\xc4\x8de imel dve \xc5\xbeeni, je prav tako imel polbrata_NEWLINE_Cleomenesa I. \xc4\x8ceprav je Cleomenes bil najverjetneje prvorojenec, je bil sin Anaxandridasove druge \xc5\xbeene, zato njegova pravica do prestola ni bila popolnoma utrjena. Prestol bi tako dobil Dorieus, kot njegov najstarej\xc5\xa1i sin v prvem zakonu. Cleomenes je svojemu polbratu pokazal veliko podporo predvsem s tem, ko je podpiral svojega brata pri ekspedicijah. Na njegovo sre\xc4\x8do, pa je Dorieus bil ubit na eni izmed njih, kar ga je pripeljalo do prestola._NEWLINE_Cleomens je imel pisano politi\xc4\x8dno kariero, ki je vklju\xc4\x8devala dve obleganji Akropole v Atenah,vojno z Argosom in podkupovanje Delphijevega Orakla, z namenom, da bi odstranil so-kralja Demartusa. Cleomensova vladavina je vklju\xc4\x8devala mnogo nepri\xc4\x8dakovanih preobratov. V tem \xc4\x8dasu je pridobil kar nekaj sovra\xc5\xbenikov doma in zaveznike v tujini, zaradi \xc4\x8desar je pri\xc5\xa1lo do ustavnih sprememb za omejitev pravic kraljev. Zavezniki so mu nehali slediti, saj so bili preve\xc4\x8dkrat prevarani. Ne obstaja pa noben vir, ki bi govoril o vlogi Leonida ali o njegovem mnenju glede tveganega vladanja njegovega polbrata. Predpostavljamo pa lahko, da je glede na zagrenjenost med Cleomenesom in Dorieusom, Leonidas najverjetneje bil bolj kritik, kot pa podpornik Cleomenesovega vladanja. _NEWLINE_Cleomenes je naletel  na novo oviro, so-kralja Demartusa. Mnogo let sta drug drugemu uni\xc4\x8devala na\xc4\x8drte, kar je na koncu pripeljalo do tega, da sta bila oba kralja izgnana. Po izgnanstvu je Demartus od\xc5\xa1el v Perzijo, kjer je postal osebni svetovalec kralja Xerxesa. Cleomenes pa je s\xc4\x8dasoma dobil dovoljenje, da se je vrnil v \xc5\xa0parto. Tam pa so ga obto\xc5\xbeili norosti in ga spravili v zapor pod ukazi njegovih polbratov, Leonida in Cleombrotusa. Kmalu za tem pa so ga na\xc5\xa1i mrtvega v svoji celici, s kosi mesa odrezanimi z njegovega telesa. Nikoli se ni izvedelo ali je zagre\xc5\xa1il samomor, ali pa je \xc5\xa1lo za umor. Cleomenes je imel samo enega otroka, h\xc4\x8di Gorgo, katera pa je bila poro\xc4\x8dena z Leonido._NEWLINE_Njeno ime naj bi po mnenju nekaterih izviralo iz Gorgon, kar je bilo mitolo\xc5\xa1ko bitje, ki je namesto las imelo ka\xc4\x8de. Legenda govori, da se je vsak, ki jo je pogledal spremenil v kamen. Medtem pa spet drugi menijo, da Gorga pomeni \xc2\xbbglasna\xc2\xab\xc2\xa0ali rjovenje.\n_START_SECTION_\n\xc5\xbdivljenje\n_START_PARAGRAPH_\nLeonidova vloga skozi \xc4\x8das vladanja Cleomenesa, je neodkrita. Kot dr\xc5\xbeavljan \xc5\xa0parte, je sodeloval v razli\xc4\x8dnih kampanjah njegovega agresivnega starej\xc5\xa1ega brata. Najbolj presenetljivo pa je, da je sodeloval v kampanji proti \xc5\xa0partanskemu rivalu in nasprotniku, Argosu. \xc4\x8ceprav so \xc5\xa0partanci zmagali v bitki proti Argosovi vojski, naj bi Cleomenes nato dal ubiti stotine Argosovih vojakov, nad \xc4\x8dimer so pobo\xc5\xbeni \xc5\xa1partanski prebivalci pokazali veliko nezadovoljstvo. Preostalo prebivalstvo pa je nezadovoljstvo izrazilo, ko ni uspel osvojiti mesta Argos po kon\xc4\x8dani bitki. Ni mogo\xc4\x8de vedeti, na kateri strani javne razprave, ki je zajemala omenjene probleme, je bil Leonida. Najverjetneje pa je bil na strani svojega polbrata, saj druga\xc4\x8de ne bi bilo verjetno, da bi mu bila zaupana vloga, za poveljevanje celotni gr\xc5\xa1ki vojski nekaj let kasneje. Bitka pri Termopilah je pokazala, da je razumel vojno bolj\xc5\xa1e kot ve\xc4\x8dina in da je poveljeval z vdano lojalnostjo svojih vojakov. S temi lastnostmi niso bili rojeni niti \xc5\xa0partanci, nobeden on njegovih starej\xc5\xa1ih bratov jih ni imel. Najverjetneje pa je le te pridobil v kampanji pod Cleomenesom. Glede na nadaljnja dejanja je mogo\xc4\x8de re\xc4\x8di, da je Leonida podpiral ve\xc4\x8dino prebivalstva, ki je zavrnilo Perzijske zahteve za pokoritev \xc2\xbbVelikemu kralju\xc2\xab. Prav tako je zabele\xc5\xbeeno, da so \xc5\xa0partanci perzijske veleposlanike vrgli v vodnjak in jim rekli, da si naj tam naberejo kolikor zemlje in vode \xc5\xbeelijo. Najve\xc4\x8dje ocene glede starosti Leonida so bile okoli 42 let, ampak bi lahko bil tudi do 10 let mlaj\xc5\xa1i. Bil je v tak\xc5\xa1nih letih, da bi bila sramota, da ne bi bil poro\xc4\x8den. Pla\xc4\x8dati bi moral kazen, imel bi prepoved udele\xc5\xbebe na dolo\xc4\x8dene festivale in bil dele\xc5\xbeen javnega posmehovanja. Po smrti Cleomenesa je Leonida postal kralj , saj se je okoli leta 491 pr.n.\xc5\xa1t. poro\xc4\x8dil s svojo ne\xc4\x8dakinjo Gorgo. Poroke med strici in ne\xc4\x8dakinjami so bile zelo pogoste v \xc5\xa0partanskih kraljevih dru\xc5\xbeinah. Leonidova mati je prav tako bila poro\xc4\x8dena s svojim stricem. Kot kralj, je Leonida bil voja\xc5\xa1ki poveljnik, prav tako pa tudi politi\xc4\x8dni vodja._NEWLINE_Tako kot vsi ostali mo\xc5\xa1ki me\xc5\xa1\xc4\x8dani \xc5\xa0parte, je Leonida moral prestati razne psihi\xc4\x8dne in mentalne teste od svojega otro\xc5\xa1tva, ki so bili mi\xc5\xa1ljeni kot priprave na to, da postane hoplit. Priprave so se imenovale Agoga To je bil obvezen del \xc5\xa0partanskega mo\xc5\xa1kega \xc5\xbeivljenja in re\xc5\xbeim, ki je trajal do starosti 60 let. V vojnih zadevah, je bilo pri\xc4\x8dakovati, da bo \xc5\xa0partanski kralj prvi v vrsti in zadnji za umik. Hopliti so bili oboro\xc5\xbeeni z okroglimi \xc5\xa1\xc4\x8diti, sulico in \xc5\xbeeleznim me\xc4\x8dem. Za obrambo so nosili tudi bronasto \xc4\x8delado, prsni oklep in oklep, ki je obvaroval noge. Tradicionalno so \xc5\xa1partanski hopliti nosili svetlo rde\xc4\x8da ogrinjala, katera je bila znana kot najbolj mo\xc5\xa1ka barva._NEWLINE_V bitki so uporabljali formacijo imenovano falanga, kjer so se postavili v ravne vrste neposredno drug poleg drugega, tako da so se \xc5\xa1\xc4\x8diti prekrivali med sabo._NEWLINE_Falanga pa je bila ranljiva predvsem s strani. Mnogi so jo poznali kot \xc2\xbbtank\xc2\xab\xc2\xa0srednjega veka. V tej obliki bojevanja \xc5\xa0partanci niso imela para. Ne obstajajo nobeni dokazi, da so imeli lokostrelce. Prav tako niso imeli konjenice v ve\xc4\x8dji koli\xc4\x8dini, predvsem zaradi terena v Gr\xc4\x8diji. Kljub svoji impresivni voja\xc5\xa1ki usposobljenosti, bi Leonida bil ni\xc4\x8d ve\xc4\x8d kot pa ime na spisku \xc5\xa0partanskih kraljev, \xc4\x8de ne bi perzijski imperij napadel Atene in Eritrejo._NEWLINE_2000 \xc5\xa0partancev je zapustilo \xc5\xa0parto ob polni luni in v roku 3 dneh, ko so Atene in Plataja dobili Bitko na Maratonskem polju, so prispeli v Atene. Kljub temu, da so bitko zamudili, je Leonida pridobil veliko informacij z ogledom boji\xc5\xa1\xc4\x8da in pogovorom z udele\xc5\xbeenci, kar mu je \xc4\x8dez 10 let zelo koristilo. Nekdanji kralj Demaratus je, ko je izvedel, da \xc5\xbeeli perzijski kralj Xerxes napasti Gr\xc4\x8dijo z vso silo, poslal svojim nekdanjim rojakom opozorilo, tako da je na les, ki je bil pod voskom za pisanje tabel, zapisal sporo\xc4\x8dilo. Perzijske zahteve so Gr\xc5\xa1ke dr\xc5\xbeave razdelile na dva dela, tiste, ki se bodo pokorile Perzijskim \xc5\xbeeljam in tiste, ki bodo raje pla\xc4\x8dale z \xc5\xbeivljenjem. Tisti, ki so se odlo\xc4\x8dili, da se ne bodo pokorili, so na\xc4\x8drtovali skupno obrambo. Ti pa so predstavljali le tretjino gr\xc5\xa1kih mestnih dr\xc5\xbeavic. \xc4\x8ceprav so Atene bile znane kot najve\xc4\x8dje in najbogatej\xc5\xa1e mesto, so bili za voditelje zavezni\xc5\xa1tva bili izvoljeni \xc5\xa0partanci. Po tem, ko se je poskus, da bi obranili polo\xc5\xbeaj na severu izkazal za nesmiselnega, se je obrambno zavezni\xc5\xa1tvo odlo\xc4\x8dilo, da se bodo Perzijcem postavili po robu v Termopilah po kopnem in  Artemisiumu po morju. Po Herodotu, naj bi Leonida malo udele\xc5\xbebo Gr\xc5\xa1kih vojakov v Bitki pri Termopilah, komentiral kot: \xc2\xbb\xc4\x8ce menite, da bi se moral zana\xc5\xa1ati na \xc5\xa1tevilke, potem niti celotna Gr\xc4\x8dija ni dovolj, saj je to le majhen del Perzijske drhali, ampak \xc4\x8de se moram zana\xc5\xa1ati na pogum, potem je celo to \xc5\xa1tevilo zelo primerno\xc2\xab. Leonida je s sabo vzel natanko 300 \xc5\xa0partancev, ki so bili znani kot elitna garda, katerih naloga je bila za\xc5\xa1\xc4\x8dititi kralja. Izbral pa je le te, ki so \xc5\xbee imeli sina, kar napeljuje na to, da je Leonida pri\xc4\x8dakoval, da bo umrl s svojimi mo\xc5\xbemi v bitki. Da je to pri\xc4\x8dakoval, so pri\xc4\x8dale tudi njegove zadnje besede Gorgi: \xc2\xbbPoro\xc4\x8di dobrega mo\xc5\xbea in rodi dobre otroke\xc2\xab. V Bitki pri Termopilah, je Leonida na predlog Xerxesa, da bi ga naredil kralja vse Gr\xc4\x8dije odgovoril z: \xc2\xbb\xc4\x8ce bi razumel, kaj je \xc4\x8dastno v \xc5\xbeivljenju, bi se izognil hrepenenju tistega, kar pripada drugim\xc2\xab. Ko je Xerxes zahteval, da odlo\xc5\xbeijo svoje oro\xc5\xbeje, je preprosto odogovoril: \xc2\xbbPridi in jih vzami\xc2\xab.\n_START_SECTION_\nBitka pri Termopilah\n_START_PARAGRAPH_\nGlavni \xc4\x8dlanek Bitka pri Termopilah_NEWLINE_Leonida je bil v \xc4\x8dasu, ko se je Bitka pri Termopilah odvijala, zelo izku\xc5\xa1en voja\xc5\xa1ki poveljnik, \xc4\x8deprav o njegovih prej\xc5\xa1njih poveljih ne vemo ni\xc4\x8desar. Leonida je bil izbran, da vodi majhno skupino \xc5\xa0partanskih hoplitov, 300 izbranih mo\xc5\xa1kih, ki so \xc5\xbee imeli potomce. \xc5\xa0partanci so  v tem \xc4\x8dasu imeli sveto praznovanje imenovano Karnija in tako teoreti\xc4\x8dno, ne bi smeli iti v vojno, dokler se festival ne bi zaklju\xc4\x8dil. Teh 300 \xc5\xa0partancev je bilo zdru\xc5\xbeenih z vojaki in drugih mestnih dr\xc5\xbeavic, kar je zna\xc5\xa1alo okoli 7000 vojakov, kar je bilo zanemarljivo malo v primerjavi z Xerxesovo vojsko. _NEWLINE_Termopile, 150\xc2\xa0km severno od Aten, je bila dobra izbira, kot to\xc4\x8dka za obrambo Gr\xc4\x8dije, saj so se gore po\xc4\x8dasi spu\xc5\xa1\xc4\x8dale do morja, kjer je ob morju obstajala majhna o\xc5\xbeina, ki je predstavljala dobro mesto za obrambo pred Xerxesovo vojsko._NEWLINE_Z Leonido na \xc4\x8delu in hopliti v njihovih formacijah, izkoristijo prednosti svojih oklepov in oro\xc5\xbeij, kar jim je pomagalo vzdr\xc5\xbeati Perzijsko vojsko za dva dni. Vendar pa so nato bili izdani s strani lokalnega pastirja Efialta, ki je Perzijcem povedal za gorsko pot, ki je vodila za Gr\xc5\xa1ke bojne linije. Leonida je odredil ve\xc4\x8dino njegove sile in s seboj obdr\xc5\xbeal le, \xc5\xa0partance, Thespijce in Tebane, da bi nudili zadnjo obrambo . Po padcu Gr\xc5\xa1kih vojakov, je Xerxes zahteval, da se Leonida obglavi, njegovo glavo pa nabije na kol, za javni prikaz, kar je bilo zelo ne\xc4\x8dastno dejanje in proti vsem pravilom vojskovanja v tistem \xc4\x8dasu._NEWLINE_S\xc4\x8dasoma je bilo njegovo telo vrnjeno v \xc5\xa0parto, kjer je bil pokopan. Nasledil ga je njegov sin Pleistarchus, ki je vladal s pomo\xc4\x8djo regenta preden je vladal kot 18. v agiadski dinastiji \xc5\xa1partanskih kraljev.\n_START_SECTION_\n\xc4\x8cas po bitki\n_START_PARAGRAPH_\nLeonidova \xc5\xbertev, skupaj z njegovimi \xc5\xa0partanskimi hopliti, pa ni ustavila Perzijcev, da bi se premikali vzdol\xc5\xbe Gr\xc5\xa1ke obalo v Beotio. Septembra leta 480 pr.n.\xc5\xa1t., je Atenska vojska porazila Perzijce v Bitki pri Salamisu, po kateri so se Perzijci vrnili domov. Kljub temu je Leonidova \xc5\xbertev prikazala \xc5\xa1partansko pripravljenost za za\xc5\xa1\xc4\x8dito gr\xc5\xa1ke regije._NEWLINE_Leonid je s svojim osebnim  \xc5\xbertvovanjem dosegel trajno slavo. Za tem je \xc4\x8da\xc5\xa1\xc4\x8denje padlih herojev -  kot  posredniki do bogov - postal obi\xc4\x8daj, ki so ga izvajali v bli\xc5\xbeini njihovih grobov. \xc5\xa0tirideset let po bitki so \xc5\xa0partanci pridobili posmrtne ostanke Leonida ali vsaj ostanke, za katere so verjeli, da so njegovi. V njegovo \xc4\x8dast so zgradili sveti\xc5\xa1\xc4\x8de.'